Prisikėlimo apygarda

Prisikėlimo apygarda – rezistencinio pasipriešinimo Šiaulių, Joniškio, iš dalies Kėdainių, Panevėžio ir Raseinių apskrityse dalyvius vienijusi Lietuvos partizanų apygarda. Leido laikraščius „Prisikėlimo ugnis“, „Partizanų šūvių aidas“.

 Istorija 
Įkurta 1948 m. balandžio 1 d., Jungtinę Kęstučio apygardą padalinius į dvi dalis (kita dalis – Kęstučio apygarda). Apygardos štabas, trūkstant pareigūnų, panaikintas 1952 m. gegužės 20 d. Paskutinis apygardos partizanas Pranciškus Prūsaitis suimtas ir sušaudytas 1963 m.


 Struktūra 
Prisikėlimo apygardą sudarė 3 rinktinės:

 Kunigaikščio Žvelgaičio rinktinė (ankstesnis pavadinimas – Voverės rinktinė)
 Maironio rinktinė (ankstesnis pavadinimas – Povilo Lukšio rinktinė)
 Lietuvos žalioji rinktinė

 Vadai 
 Vardas ir pavardė Slapyvardžiai Nuo Iki Petras Bartkus Žadgaila 1948 m. balandis 1948 m. rugpjūtis Leonardas Grigonis Užpalis 1948 m. rugpjūtis 1949 m. rugpjūtis Povilas Morkūnas Rimantas 1949 m. rugpjūtis 1951 m. rugpjūtis Juozas Paliūnas Rytas 1951 m. rugpjūtis 1952 m. gegužės 20 d.

 Nuorodos 

Laisvės kovos Prisikėlimo apygardoje

Kategorija:Lietuvos partizanų apygardos